open-index/open-wikipedia-markdown huggingface dataset:
Čík európsky

**Čík európsky** (iné názvy: **čík pruhovaný**, **čík obyčajný**, staršie: **čík pásikavý**, staršie alebo ľudovo: **čík**; ľudovo alebo zastarano: **piskor**, nesprávne [bohemizmus]: *piskor pruhovaný*, zastarano: *piskor obecný*, ľudovo: **piskorec**; lat. *Misgurnus fossilis*, staršie *Cobitis fossilis*) je druh ryby z čeľade pĺžovité (*Cobitidae*).

## Charakteristika
Je to malá podlhovastá ryba, obývajúca bahnisté dno stojacich alebo pomaly tečúcich vôd z čeľade pĺžovité (Cobitidae). Dýcha nielen žiabrami, ale aj prehĺtaním bubliniek vzduchu, z ktorých v čreve vstrebáva kyslík do krvného obehu. Okolo úst ma 10 fúzikov. Prsné plutvy u samcov sú o niečo dlhšie ako u samíc.

Na území Slovenska je to pôvodný, dnes ohrozený a chránený druh. Vyskytuje sa od Francúzska až po povodie Volgy. Úplne chýba v Škandinávii, na Britských ostrovoch a v Stredomorí. Živí sa drobnými bezstavovcami. Trenie prebieha na jar v máji, druh je fytofilný (vytiera sa na rastlinstvo). Samica kladie 100 000 – 150 000 ikier. Čerstvo vyliahnutý čík má nápadné vonkajšie nitkovité žiabre, ktoré neskôr miznú. Tento druh nemá hospodársky význam. Známa je jeho citlivosť na zmenu atmosférického tlaku, preto bol používaný k predpovediam počasia.

## Zdroje

Kategória:Pĺžovité
Kategória:Živočíchy európskeho významu
Kategória:Mihule a ryby na Slovensku
Kategória:Zákonom chránené živočíchy na Slovensku
Alžbeta Habsburská (1554)

**Alžbeta Habsburská ** (* 5. júl 1554, Viedeň, Rakúsko – 22. január 1592, tamtiež) bola rakúska arcivojvodkyňa a francúzska kráľovná. 

## Pôvod
Alžbeta bola piate dieťa cisára Maximiliána II. a Márie Španielskej.

## Francúzska kráľovná
26. novembra 1570 sa Alžbeta vydala za francúzskeho kráľa Karola IX. a 25. marca 1571 bola korunovaná. O rok neskôr porodila svoje jediné dieťa – dcéru Máriu Alžbetu.

Manžel bol Alžbete systematicky neverný so svojou dlhoročnou milenkou Máriou Touchetovou s ktorou mal syna Karola, narodeného 1573.

Karol IX. zomrel roku 1574 iba v dvadsiatich štyroch rokoch a dvadsaťročná vdova sa vrátila späť do rodného Rakúska. V roku 1578 jej zomrela dcérka a Alžbeta založila kláštor Stallburg. V Prahe, kde žil jej brat Rudolf II., sa starala o rekonštrukciu kaplnky Všetkých svätých.

Zomrela v necelých štyridsiatich rokoch na infekčnú chorobu.

## Rodokmeň Alžbety Habsburskej

## Literatúra
* HAMANNOVÁ, Brigitte. Habsburkové. Životopisná encyklopedie. Praha : Brána ; Knižní klub, 1996. 408 s. ISBN 80-85946-19-X. s. 51-52. 

## Iné projekty

## Externé odkazy
* Alžbeta Habsburská na thepeerage.com
* Alžbeta Habsburská na kleio.org 

## Zdroj

Kategória:Osobnosti z Viedne
Kategória:Kráľovské manželky Francúzska
Kategória:Habsburgovci
Kategória:Arcivojvodkyne
Kategória:Zakladatelia kláštorov
Gánovské travertíny

**Gánovské travertíny** sú národná prírodná pamiatka ktorá bola vyhlásená v roku 1972. Nachádzajú sa v okrese Poprad v katastrálnom území obce Gánovce.

Predmetom ochrany tejto prírodnej pamiatky je mimoriadne významné nálezisko fosílnej fauny a flóry v travertínoch z posledného interglaciálu a tiež archeologické a antropologické nálezisko. Cenný geologický a geomorfologický fenomén dokumentujúci vznik travertínu sedimentáciou z termálnych minerálnych vôd. Nález výliatku mozgu neandertálca.

## Referencie


## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Národné prírodné pamiatky v Prešovskom kraji
Kategória:Chránené územia v okrese Poprad
Kategória:Gánovce
Kategória:Chránené územia bez príslušnosti k VCHÚ
Mužská štvorhra na Australian Open 2008

**Mužská štvorhra na Australian Open 2008** sa hrala ako súčasť Australian Open 2008 od 14. januára do 27. januára 2008 v austrálskom Melbourne. Svoj prvý titul na Australian open a prvý grandslamový celkovo získali Izraelčania Jonathan Erlich a Andy Ram. Vo finále si poradili so siedmym nasadeným francúzskym párom Arnaud Clément, Michaël Llodra 7:5 a 7:6(4).

## Nasadenie

#  Bob Bryan /  Mike Bryan *(štvrťfinále)
#  [[Daniel Nestor]] /  [[Nenad Zimonjić]] *(štvrťfinále)
#  Simon Aspelin /  Julian Knowle *(1. kolo)
#  [[Martin Damm]] /  [[Pavel Vízner]] *(štvrťfinále)
#  Paul Hanley /  Leander Paes *(2. kolo)
#  [[Mahéš Bhúpati]] /  [[Mark Knowles]] *(semifinále)
#  Arnaud Clément /  Michaël Llodra *(finále)
#  *'Jonathan Erlich** /  **Andy Ram (Víťazi)*'

<ol start="9">
<li> [[František Čermák]] /  [[Lukáš Dlouhý]] *(3. kolo)
 Eric Butorac /  Kevin Ullyett *(3. kolo)
<li> [[Mariusz Fyrstenberg]] /  [[Marcin Matkowski]] *(3. kolo)
 Max Mirnyj /  Jamie Murray *(1. kolo)
<li> [[Marcelo Melo]] /  [[André Sá]] *(1. kolo)
 Julien Benneteau /  Nicolas Mahut *(3. kolo)
<li> [[Christopher Kas]] /  [[Rogier Wassen]] *(3. kolo)
 Leoš Friedl /  David Škoch ''(2. kolo)


## Výsledky
### Finálová fáza

## Externé odkazy
* Pavúk štvorhry

Kategória:Australian Open 2008
Úplaz (vrch v Malej Fatre, Rajecká Lesná)

**Úplaz** () je vrch v hlavnom hrebeni Lúčanskej Malej Fatry. Leží približne  juhovýchodne od Rajca.

## Poloha
Nachádza sa v južnej časti pohoria, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, na rozhraní okresov Žilina a Martin a zasahuje na katastrálne územia mesta Rajec a obcí Kláštor pod Znievom a Rajecká Lesná. Severovýchodným smerom po hrebeni sa oddelená sedlom pod Hnilickou Kýčerou nachádza Hnilická Kýčera (), južným susedom v hrebeni je sedlom pod Úplazom oddelená Janková (), východne leží Javorina () a severozápadne Rajecká skala (). 

## Opis
Vrch je súčasťou hlavného hrebeňa, ktorý vedie od severu z Martinských holí sedlom pod Hnilickou Kýčerou a od Úplazu sedlom pod Úplazom a vrchom Skalky na Kľak. Je pomerne nevýrazný, nakoľko susedné vrchy v hlavnom hrebeni i v okolí sú zväčša vyššie. Vrch je zalesnený, no samotný vrchol pokrýva riedky porast, umožňujúci čiastočný rozhľad. Severovýchodne od vrcholu sa nachádza Sedlo pod Hnilickou Kýčerou s prameňom pitnej vody, kde je obľúbené bivakovacie miesto. 

Južné a západné svahy, zvažujúce sa do Rajeckolesnianskej doliny, odvodňuje Lesnianka, severné, klesajúce do Porubskej doliny, odvádzajú vodu Porubským potokom do rieky Rajčanka. Východnú časť vrchu odvodňuje Sloviansky potok, prítok Valčianskeho potoka, smerujúceho do rieky Turiec. 

### Výhľady
Čiastočne odlesnený, no výškovo nevýrazný vrchol umožňuje obmedzený výhľad. Pozorovateľné sú najmä okolité vrchy Lúčanskej Fatry, časť Veľkej Fatry a Súľovských vrchov a pri vhodných podmienkach i Lysá hora v Moravsko-sliezskych Beskydách.

## Prístup
* po  značenej trase E3:
** z Hnilickej Kýčery cez sedlo pod Hnilickou Kýčerou zo severovýchodného smeru
** zo Skaliek cez sedlo pod Úplazom z juhovýchodného smeru
* po  žltej značke z Ďurčinej
* po  zelenej značke:
** z Rajca Porubskou dolinou cez sedlo pod Hnilickou Kýčerou
** z Valče cez Sloviansku dolinu a sedlo pod Hnilickou Kýčerou
* po  modrej značke:
** z Rajeckej Lesnej dolinou cez sedlo pod Úplazom
** z Valče odbočením zo  na rázc. *Zraz* cez sedlo pod Úplazom

## Referencie

## Pozri aj
* Úplaz (vrch v Malej Fatre) – rovnomenný vrch nad Vrútkami
* Sedlo pod Úplazom
* Lúčanská Fatra
* Zoznam vrcholov v Malej Fatre

## Externé odkazy
* Poloha na turistickej mape

Kategória:Vrchy v Malej Fatre
Kategória:Vrchy v Lúčanskej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Súborná reedícia albumov skupiny Fermata

V roku 2009 hudobné vydavateľstvo Opus v rámci svojej edície Opus Remasters znovu vydalo prvých osem albumov skupiny Fermata s dôsledne vyčisteným a remasterovaným zvukom. Po prvýkrát ide o autorizovanú CD reedíciu, pri ktorej sa remastering z pôvodných štúdiových pásov uskutočnil pod dohľadom lídra skupiny Františka Grigláka a ďalších členov. 

Súbor má podobu štyroch samostatných dvojdiskových kompletov a zachytáva albumovú diskografiu skupiny z rokov 1975 až 1991 v jej originálnej podobe, teda bez akýchkoľvek bonusových skladieb. Súčasťou každého bukletu sú tiež reprinty pôvodných obalov (prednej i zadnej strany) a autentické sprievodné poznámky o nahrávke a hudobníkoch. 

Komplety sú koncipované chronologicky a nesú označenie *Fermata 1 – 4*. 

Pri komplete *Fermata 4* došlo závažnou tlačovou chybou k vzájomnej zámene reprintovaných zadných strán obalov albumov *Ad libitum* a *Simile...*. 

## Komplety
* *Fermata 1* – obsahuje albumy *[[Fermáta (album)|Fermáta]]* a *[[Pieseň z hôľ]]*
* *Fermata 2* – obsahuje albumy *[[Huascaran (album)|Huascaran]]* a *[[Dunajská legenda]]*
* *Fermata 3* – obsahuje albumy *[[Biela planéta]]* a *[[Generation (album Fermaty)|Generation]]*
* *Fermata 4* – obsahuje albumy *[[Ad libitum (album)|Ad libitum]]* a *[[Simile…]]*

Kategória:Albumy skupiny Fermáta
Kategória:Kompilačné albumy z 2009
Kategória:Box Sety
Horná lúka

**Horná lúka** () je vrch na hlavnom hrebeni Lúčanskej Malej Fatry. Nachádza sa medzi Veterným a Kopou, približne  západne od Martina. Lokalitou prechádza Medzinárodná diaľková turistická trasa E3.

## Poloha
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia obcí Kunerad, Trebostovo a Bystrička. Horná lúka sa nachádza juhozápadne od najatraktívnejšej časti, nazývanej Martinské hole. Severovýchodne na hrebeni susedí Veterné (), juhozápadne pokračuje hrebeň k vrchu Kopa () a východne ležia Humience (). 

## Opis
Vrch je súčasťou hlavného hrebeňa, ktorý vedie juhozápadno-severovýchodným smerom. Vrcholová časť je pokrytá miestami riedkym lesným porastom, čo umožňuje obmedzený výhľad, východné svahy vrcholu sú odlesnené výraznejšie. Západné a severné svahy odvodňujú prítoky Kuneradského potoka, východné svahy prítoky Bystričky a južné časti sú pramennou oblasťou Trebostovského potoka. Východne od vrcholu je malá útulňa.

### Výhľady
Vďaka nadmorskej výške je z vrcholovej časti ďaleký výhľad. Severný smer obmedzuje mohutný masív Veľkej lúky (), východný zasa sčasti Humience (). Dobre pozorovateľná je južná časť Lúčanskej Fatry i Rajecká kotlina. Pri vhodných podmienkach je pozorovateľná časť Veľkej Fatry a Nízkych Tatier, pohorie Vtáčnik, Strážovské vrchy a nezriedka aj Moravsko-sliezske Beskydy.

## Prístup
* po  značke hlavným hrebeňom po trase E3:
** zo severovýchodu z Veterného () 
** z juhozápadu z vrchu Kopa ()
* po  značke:
** od Kuneradského zámku cez Svitačovú dolinu 
** z Bystričky cez *Turatínske sedlo*
* po  značke z Trebostova

## Referencie

## Pozri aj
* Lúčanská Fatra
* Zoznam vrcholov v Malej Fatre

## Iné projekty

## Externé odkazy
* Poloha na turistickej mape

## Zdroj
*

Kategória:Vrchy v Lúčanskej Fatre
Kategória:Vrchy v Malej Fatre
Kategória:Tisícovky na Slovensku
Kategória:Vrchy v okrese Žilina
Kategória:Vrchy v okrese Martin
Kyselina etándiová

**Kyselina etándiová**, triviálny názov **kyselina šťaveľová** alebo **kyselina oxálová**, je najjednoduchšia dikarboxylová kyselina, ktore vzorec je HOOC-COOH. Jej konjugovanou bázou je etándioát, triválne šťaveľan alebo oxalát.

Kyselina šťaveľová bola prvýkrát pripravená v roku 1776.

## Vlastnosti
Je to bezfarebná kryštalická látka, vo vode dobre rozpustná. Zvyčajne sa vyskytuje ako dihydrát.

Kyselina šťaveľová je schopná redukovať zlatité katióny na zlato.

## Výroba
Kyselina etándiová sa vyrába z mravčanu sodného, oxidáciou sacharidov pomocou kyseliny dusičnej alebo fermentáciou roztokov cukrov niektorými plesňami.

## Výskyt v prírode
Kyselina etándiová sa vyskytuje vo forme solí v rastlinách (napr. rebarbora, karambola alebo špenát) a v ľudskom tele (vo forme obličkových kameňov z šťaveľanu vápenatého). Na rozdiel od komerčne pripravovaného šťaveľanu vápenatého majú tieto soli v rastlinách presne definovaný tvar, ktorý je rôzny pre rôzne rastliny.

## Použitie
Kyselina šťaveľová sa používa v analytickej chémii, konkrétne sa využíva na odmernú analýzu ako štandard pri alkalimetrickej titrácii  a manganometrii.

Okrem toho sa používa v čistiarenstve (pri odstraňovaní škvŕn od hrdze a atramentu, pretože premieňa väčšinu nerozpustných solí železa na rozpustné šťaveľany) a vo farbiarstve.

## Bezpečnosť
Kyselina etándiová je jedovatá.

## Referencie

Kategória:Dikarboxylové kyseliny
Orlová (vrch)

**Orlová** () je výrazný hôľnatý vrch v Nízkych Tatrách. Leží nad Pohorelou, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a zasahuje na katastrálne územia obcí Pohorelá a Šumiac. Najbližšími sídlami sú južne situované obce Pohorelá, Vaľkovňa a Šumiac, severne sa nachádza Liptovská Teplička. Vrch je súčasťou Národného parku Nízke Tatry.

## Opis
Orlová leží v hlavnom hrebeni Kráľovohoľských Tatier, medzi Andrejcovou () a Kráľovou hoľou (). Južným smerom susedí Dudlavá skala () a Ždiarna (), západným Bartková (), Andrejcová a Veľká Vápenica (), severným Panská hoľa (), Holica () a Kolibisko () a východným Dzurová (), Stredná hoľa () a Kráľova hoľa (). Severné svahy masívu odvodňujú prítoky Čierneho Váhu, voda z južných odteká Kopanickým a Ždiarnym potokom do Hrona. Vrcholom vedie Cesta hrdinov SNP. Na západnom predvrchole Orlovej je postavený kovový dvojkríž.

### Výhľady
Hrebeň i vrcholovú časť pokrýva nízka hôľnatá vegetácia s množstvom skalnatých polí, umožňujúce nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Vysoké a Západné Tatry, Chočské a Kremnické vrchy, Poľanu, Veporské a Stolické vrchy, no tiež Horehronské podolie či vrchy v severnom Maďarsku.

## Prístup
* po  červeno značenej magistrále (Cesta hrdinov SNP) po hlavnom hrebeni:
** od západu zo sedla Priehybka cez Ždiarske sedlo
** od východu z Kráľovej hole cez Strednú hoľu
* po  modrej značke:
** od juhu z Pohorelej okolo útulne Andrejcová cez Ždiarske sedlo
** od juhu zo Šumiaca cez Kráľovu hoľu
** zo severu z Liptovskej Tepličky cez Budnárku
* po  zelenej značke cez Kráľovu hoľu:
** od severu z Liptovskej Tepličky cez Záturňu
** od východu z Telgártu

## Referencie

## Pozri aj
* Kráľova hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape
* Základné info o vrchu

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Pohorelá
Kategória:Šumiac
Loverman

**Loverman** je druhý singel z albumu *[[Let Love In]]* austrálskej rockovej skupiny Nick Cave and the Bad Seeds. 

Pieseň „Loverman“ nahrala americká heavy metalová skupina Metallica v roku 1998 na kompiláciu Garage Inc.. V roku 2003 pieseň nahral Martin Gore, člen Depeche Mode na svoj sólový album Counterfeit².

Kategória:Single z 1994
Primera Fila

***Primera Fila*** (v preklade "Prvý rad" ) je prvý live CD/DVD album speváčky Thalíe. Vznikol v Miami,Florida v BankUnited Center 29. a 30. júla 2009, s vybranými divákmi. Je to prvý projekt Thalíe s nahrávacou spoločnosťou Sony Music. Album vyšiel 1. decembra 2009 v USA a Latinskej Amerike a v apríli 2010 v Európe a Ázii.Z albumu vyšlo zatiaľ 5 singlov a to  "Equivocada " ,  "Que sera de ti " ,  "Con la Duda " ,  "Ensename a Vivir " a  "Estoy Enamorado " .Dodnes sa ho predalo už vyše 1 500 000 kópíí.

## Zoznam Skladieb

## Bonusy
| 14
| "Ay,Amor"
| Mariano Pérez
| 4:11

## CD/DVD
CD

;DVD
# "Qué Será de Ti" (Video) - 4:38
# "Equivocada" (Video) - 4:02
# "Con La duda" (Duet with Joan Sebastian) - 3:10
# "Ay, Amor" (Video) - 3:55

## Single
# „Equivocada“
# „Que sera de ti“
# „Con la Duda (featuring Jon Sebastian)“
# „Ensename a Vivir“
# „Estoy Enamorado (featuring Pedro Capo)“

Kategória:Albumy Thalíe
Kategória:Koncertné albumy z 2009
Abaco Barb

**Abaco Barb** je vymierajúce divé plemeno koní na ostrove Great Abaco v súostroví Bahamy. Dnes tu žije v rezervácii už len jedno malé stádo, ktoré má okolo 10 členov. Pôvodná populácia týchto koní bola okolo 200 kusov. 

## Zdroj
* 

## Externé odkazy
* Encyklopédia plemien horses-online.cz 
*O koni na webe arkwild.org 

Kategória:Plemená koní
Americký klusák

náhľad|Americký klusák
náhľad|Americký klusák na klusáckych dostihoch
**Americký klusák** je plemeno plnokrvného koňa, odchovaného v USA koncom 18. storočia a stalo sa postupne najrýchlejším a najvyhľadávanejším klusáckym koňom sveta. 

## Dejiny
Predkom bol žrebec Messenger, anglický plnokrvník dovezený z Anglicka roku 1788. Do jeho chovu boli pripustené kobyly plemien Norfolkovia (žrebec Bellfonder), holandskí klusáci, araby a kanadskí mimochodníci. Takto vznikol roku 1849 významný chovný žrebec Hambletonian 10. Plemeno dalo vzniknúť štyrom zakladajúcim žrebcom amerických klusákov: George Wilkes, Dictator, Happy Medium a Electioneer. Americký klusák sa stal obľúbeným plemenom pre klusácke dostihy, v ktorých sa využíva dodnes.

## Povaha
Americký klusák je miernej povahy, ochotný, učenlivý a súťaživý. Je veľmi rýchly a vytrvalý. Je tiež inteligentný a dobre ovládateľný.

## Opis
Hlava je plnokrvného typu, krk kratší a svalnatý. Plecia sú silné, lopatky sklonené. Hrudník je hlboký, chrbát je dlhší a rovný, zadok sklonený a silný. Končatiny sú pevné s dobrými kĺbmi a tvrdými kopytami. Srsť býva tmavo hnedá alebo čierna. Sú u nej povolené všetky čisté farby - hnedáci, vraníci aj ryšavý. V kohútiku dorastajú priemerne 157 cm.

## Využitie
Americký klusák sa využíva predovšetkým v klusáckych dostihoch po celom svete. Vyniká tu svojou rýchlosťou aj silou. Pre svoju povahu to je aj obľúbený jazdecký a športový kôň. Je vyvážaný do celého sveta.

## Referencie

*

## Iné projekty

Kategória:Plemená koní
Marianna Rebičová

**Marianna Rebičová**, (* 15. august 1993, Michalovce) je slovenská hádzanárka, odchovankyňa a hráčka IUVENTA Michalovce, hrajúca na poste spojky.

Reprezentovala v mládežníckych kategóriach a v septembri 2010 debutovala aj v . Bola nominovaná na tri priateľské stretnutia doma s Bieloruskom, pričom v treťom z týchto stretnutí sa zapísala do streleckej listiny 9 gólmi.

## Referencie

Kategória:Slovenskí hádzanári
Kategória:Osobnosti z Michaloviec
Kategória:HK IUVENTA Michalovce
Spojená škola (Sečovce, Kollárova 17)

**Spojená škola s organizačnými zložkami Gymnázium a Stredná odborná škola** v Sečovciach na Kollárovej ulici 17 je komplex dvoch vzájomne prepojených škôl fungujúcich pod spoločným riaditeľstvom, gymnázia a strednej odbornej školy, pričom výchova a vzdelávanie v nich prebieha relatívne samostatne a zohľadňuje vlastné špecifiká. Je jedinou strednou školou v meste Sečovce. Gymnázium nadväzuje na tradíciu Jedenásťročnej strednej školy založenej v roku 1954, z ktorej sa roku 1955 vyčlenila Osemročná stredná škola, a ktorá bola v rokoch 1961 až 1970 vedená pod názvom Stredná všeobecnovzdelávacia škola (SVŠ), než sa premenovala na Gymnázium Sečovce.

## Gymnázium
Gymnázium pripravuje absolventov na štúdium na vysokých školách v triedach so všeobecným zameraním v štvorročnom štúdiu a so zameraním na informatiku v osemročnom štúdiu. Popri všeobecnovzdelávacích predmetoch sa vyučujú ekonomické predmety. Študenti spravujú školský časopis *Špendlík* vychádzajúci od roku 1994.

## Stredná odborná  škola
Stredná odborná škola pripravuje žiakov v štvorročných študijných odboroch: mechanik strojov a zariadení (kód UIPŠ 2413 4), mechanik počítačových sietí (2682 4) čašník, servírka (6444 4) a kuchár (6445 4), ako aj v trojročných učebných odboroch strojný mechanik (3464 2) a hostinský (6489 2). Taktiež ponúka možnosť dvojročného pomaturitného kvalifikačného štúdia v odbore sociálno-právna činnosť (6851 6).

## Riaditelia školy
* 1954 – 1972: Vojtech Hronkin
* 1972 – 1982: Michal Pristáš
* 1983 – 2021: Ing. Milan Leškanič
* 2021 - súčasnosť: PeadDr. Michaela Štundová, MBA.

## Známi absolventi
* Ján Ordoš, etnograf (štúdium na SVŠ v rokoch 19681971)
* Jozef Gamrát, bývalý primátor Sečoviec (štúdium na Gymnáziu v rokoch 19751979)

## Osobnosti spojené s históriou školy
* Mikuláš Kasarda, básnik (učiteľ slovenského jazyka a literatúry v rokoch 19541969, autor textu školskej hymny)
* Ingrid Lukáčová, poetka (učiteľka slovenského jazyka a literatúry v rokoch 19932009)

## Referencie

## Literatúra
* 

## Externé odkazy
* Oficiálne stránky školy

Kategória:Gymnáziá na Slovensku
Kategória:Stredné školy na Slovensku
Kategória:Organizácie založené v 1954
Kategória:Školy v okrese Trebišov
Achaltekinský kôň

náhľad|Achaltekinský kôň
**Achaltekinský kôň** (**Achal-Teke**) je veľmi skromné, odolné a vytrvalé púštne plemeno plnokrvného koňa staré najmenej 3000 rokov. Pochádza z Turkménska (Ázia).

## Dejiny plemena
Tento kôň pochádza z púštnych oáz Turkménska. Niekedy sa tvrdí, že je dokonca starším plemenom ako arabský plnokrvník. Po roku 1921 sa chov sústredil na severné svahy Kopetdagu v okolí Ašchabadu. 
V minulosti sa vraj tento kôň vychovával v jamách, kde na neho všetci, okrem jeho pána, hádzali kamene a len jeho pán sa o neho staral a kŕmil ho, tým vychovávali kone verné len svojmu jazdcovi. Tak sa kone naučili dôverovať len jednému človeku a báť sa všetkých ostatných. To mohlo mať za následok niekedy problematickú povahu tohto plemena.

Roku 1935 absolvovali achaltekinské kone jazdu z Ašchabadu do Moskvy 4 128 km (960 km púšťou) za 84 dní. Dnes sa chová v Rusku Turkménsku, Kazachstane, Uzbekistane a Kirgizsku. Achaltekinec Absent s jazdcom Filatovom zvíťazil v drezúre na OH v Ríme (1960), svetový rekord v skoku do diaľky (8,78 m) drží achaltekinec Perepel.

## Opis
Je to štíhly kôň vysoký asi 154 cm (kobyly 152 cm), obvod hrudi meria 167 cm, predkolenia 18,9 cm. Má nápadne vysoko nasadený krk. Je veľmi odolný voči teplu a vytrvalý. Máva dlhý chrbát aj krk, plochší hrudný kôš, menej klenuté rebrá, veľmi tenkú kožu a jemnú srsť. Sfarbenie má kovový odlesk a môže byť hnedé, ryšavé, plavé alebo palomino, malo by mať zlatavý nádych, vyskytujú sa bieluši, vraníci aj cremella. Jeho cval je unikátny medzi ostatnými plemenami, je plynulý, bez otrasov a húpaní. Farba očí sa vyskytuje hnedá, ojedinele aj modrá.

## Chov a využitie
Využitie achaltekinca je široké - od dostihov cez vytrvalostné jazdenie až po parkúry a drezúru. Je to kôň, ktorý potrebuje svojho jazdca a nie je vhodný do jazdiarne, čo je možno príčinou toho, že mnohá literatúra o ňom tvrdí, že je neovládateľný.

Najkvalitnejšie jedince pochádzajú z chovov v Turkmenistane, kde sú kŕmené stravou bohatou na bielkoviny, napr. lucernou, alebo hrudkami ovčieho tuku.

## Referencie


## Iné projekty

## Externé odkazy
*Horses-online.cz - informácie o druhu 

## Zdroj

Kategória:Plemená koní
Peróza

**Peróza** je ochorenie pohybového ústrojenstva hydiny, ktoré vzniká z nedostatku mangánu a zinku, cholínu (vitamín B), vitamínu H, popr. vitamínu E.

## Výskyt
U odrastenejších kurčiat, morčiat a bažantov vo veku 2 – 3 mesiace. Sklon k ochoreniu spôsobuje nadmerný výdavok vápniku a fosforu, ktoré konkurujú mangánu pri vstrebávaní v čreve. Taktiež jednostranná výživa, napr. s kukuricou s nízkym obsahom mangánu, vitamínu E a H, najmä pri uzavretých odchovoch bez prístupu k pôde. Nosnice sú citlivejšie na prísun mangánu až v 2. roku znášky.

## Príznaky
U mláďat najprv spomalenie rastu, zdurenie pätových kĺbov, postupné skrútenie dlhých kostí nôh a vytočenie do jednej alebo obidvoch strán, niekedy aj s ohnutými prstami. Vtáky sa obťažne pohybujú a hynú z nedostatku potravy. U nosníc dochádza iba k stenčeniu vaječnej škrupinky. Znížená je liahnivosť násadových vajec v dôsledku hynutia zárodkov v posledných dňoch inkubácie. U zárodkov je charakteristický skrátený „papagáji“ zobák s vyklenutou hlavou a opuchmi, skrátené končatiny.

Ochorenie má chronický priebeh so stupňujúcimi sa príznakmi. Diagnóza sa určuje na základe údajov o kŕmnej dávke, spôsobu chovu a podľa klinických príznakov.

Kategória:Choroby zvierat
Mike Kroeger

**Mike Kroeger** (* 25. jún 1972, Hanna, Alberta Kanada) je basgitarista kanadskej rockovej skupiny Nickelback a nevlastný brat frontmana Chada Kroegera. Oni majú rozdielnych otcov. Mike Kroeger je ženatý a má syna Dawsona a dcéru Avalon Marie Chloe. V mladosti pracoval pri skladovaní a roznáške stavebného materiálu ako cement a tehly. Neskôr pracoval v rýchlom občerstvení Starbucks, kde prišiel aj na názov skupiny.

V roku 1995 so svojim bratom Chadom založil amatérsku skupinu Village Idiot, ale čoskoro si museli zmeniť názov, pretože sa to nepozdávalo majiteľom klubov, v ktorých hrali. Pri práci na ich deme s názvom *[[Hesher]]*, Mike navrhol meno skupiny *Nickelback*, ktorý zvyšok skupiny prijal. Mike Kroeger hrá v skupine Nickelback na 5-strunovú basovú gitaru.

Jeho obľúbenými hudobnými skupinami sú Metallica, Led Zeppelin, Alice in Chains, Fear Factory.

## Hudobné nástroje
* Basová gitara: Warwick, Fender Precision Bass, Fender Jaguar Bass, MusicMan StingRay, Fender Jazz Bass, Spector MK5 Signature a Tobias
* Zosilňovač: Samson Power Amp, Mesa Boogie M-2000 Bass Head

## Diskografia

* 1996 - *[[Curb]]* (Vydaný nezávisle)
* 1998 - *[[The State]]* (Roadrunner)
* 2001 - *[[Silver Side Up]]* (Roadrunner)
* 2003 - *[[The Long Road]]* (Roadrunner)
* 2005 - *[[All The Right Reasons]]* (Roadrunner)
* 2008 - *[[Dark Horse]]* (Roadrunner)

**Iné projekty**
* 2002 - „Hero“

## Externé odkazy
* Oficiálna webstránka skupiny Nickelback

Kategória:Kanadskí rockoví basgitaristi
Kategória:Kanadskí skladatelia modernej hudby
Kategória:Nickelback
Kategória:Osobnosti z Alberty
Bláznova kronika

***Bláznova kronika*** je český hraný film režiséra Karla Zemana z roku 1964 s Petrom Kostkom, Miloslavom Holubom a Emíliou Vášáryovou v hlavných úlohách. 

Ide o historickú komédiu v žánri fantasy so zjavným protivojnovým kontextom, ktorá pojednáva o osudoch mladého oráča Petra (Petr Kostka), ktorý je v roku 1625 násilne odvedený do armády, aby bojoval na bojiskách Tridsaťročnej vojny. Na začiatku filmu sa Peter náhodne stretáva s vojenským verbovačom (a so svojim neskorším vojenským kumpánom a kamarátom) žoldnierom Matejom (Miloslav Holub), neskôr aj s dievčinou Lenkou (Emília Vášáryová). Tieto tri hlavné postavy potom spolu prechádzajú celým dejom filmu. Snímka, naostatok tak ako väčšina hraných filmov režiséra Karla Zemana, je plný neotrepaného humoru, mnohých filmových trikov i nevšedných a výrazných výtvarných počinov.

## Základné údaje
*námet: Karel Zeman	 	
*scenár: Karel Zeman a Pavel Juráček	 	
*technický scenár: Radovan Krátký
*kamera: Václav Huňka	 	
*hudba: Jan Novák	 	
*výprava-architekt: Zdeněk Rozkopal	 	
*kostýmy: Jiří Jaška	 	
*strih: Miroslav Hájek
*zvuk: Roman Hloch	 	
*vedúci produkcie: Josef Ouzký	 	
*výtvarník: Zdeněk Ostrčil]
*hovorí:František Smolík	
*text piesne: Ludvík Kundera	 	
*choreografia: Luboš Ogoun	 	
*animácia: Arnošt Kupčík, František Krčmář

## Hrajú
* Petr Kostka(oráč Peter)
* Miloslav Holub(vojak Matej)
* Emília Vášáryová(dievčina Lenka)
* Valentina Thielová(princezná Veronika)
* Karel Effa(Varga)
* Vladimír Menšík(dvorný maliar)
* Čestmír Řanda(vachmajster)
* Jiří Holý(španielsky dôstojník)
* Eva Šenková(grófka)
* Eduard Kohout(gróf)
* Josef Haukvic(1. cisársky dôstojník)
* František Kovářík(šašo a kronikár)
* Ota Žebrák(dôstojník)
* Václav Švec(stráž)
* Oľga Schoberová(práčka)
* Martin Raus(cisársky dôstojník)
* Milan Neděla(kováč)
* Míla Myslíková(hostinská)
* Ladislav Gzela(hradná stráž)
* Alois Dvorský(strážnik)
* Vítězslav Černý(mušketier)
* Zdeněk Braunschläger(mušketier)
* Miriam Kantorková
* Jan Libíček(kat)

## Poznámka
Film bol v roku 2010 vydaný na 2 DVD, kde okrem vlastného filmu boli zverejnené rozhovory nielen s jednotlivými hercami (Petr Kostka, Valentina Thielová, Miriam Kantorková, Emília Vášáryová), ale aj s dcérou režiséra Karla Zemana, výtvarníčkou, režisérkou a spisovateľkou Ludmilou Zemanovou. Ďalej tu hovoril spolutvorca snímky, filmový výtvarník Zdeněk Ostrčil a filmový pedagóg pražskej FAMU Jiří Kubíček. Okrem tohoto filmu bola tu tiež zverejnená krátka snímka *Bez pasu a bez víza z Kudlova do San Franciska*, v ktorom ide o cestu Karla Zemana a Olgy Schoberovej na filmový festival v San Francisku, kde bol film *Bláznova kronika* súťažne premietaný. Tejto cesty sa tiež zúčastnila filmová bábka Pána Prokouka. Film na festivale získal hlavnú cenu za najlepší film a najlepšiu réžiu.

## Externé odkazy
*Filmová databáza
* České filmové nebe 

## Referencie


## Zdroj

Kategória:Čiernobiele filmy
Kategória:Filmy z 1964
Kategória:Vojnové filmy
Kategória:Česko-slovenské filmové komédie
Kategória:České filmové komédie
Kategória:Filmy podľa názvu
Bieloruská sovietska socialistická republika

**Bieloruská sovietska socialistická republika** (bielorusky *Беларуская Савецкая Сацыялістычная Рэспубліка*, slovenské skratky **Bieloruská SSR** a **BSSR**) bola zväzová republika Sovietskeho zväzu, existujúca v rokoch 1919 – 1991. Zanikla rozpadom ZSSR a následným obnovením bieloruskej samostatnosti.

## Dejiny
V dôsledku chaosu 1. svetovej vojny a  občianskej vojny došlo 25. marca 1918 k vyhláseniu bieloruskej nezávislosti od Ruska. Bieloruská ľudová republika však existovala len necelý rok. Časom sa aj v Bielorusku presadila boľševická revolúcia, a tak 1. januára 1919 bola vo Smolensku vyhlásená Bieloruská zväzová socialistická republika. Červená armáda obsadila Minsk 5. januára 1919.

V dôsledku poľsko-boľševickej vojny prišlo Bielorusko o západnú časť svojho územia, ktoré pripadlo Poľsku. V rokoch 1924 – 1926 získala Bieloruská SSR od Ruskej SFSR Vitebskú, Gomeľskú a časť Smolenskej gubernie, kde bola prevaha bieloruského obyvateľstva. Po vpáde Sovietskeho zväzu do východných časti Poľska v roku 1939 získala Bieloruská SSR svoje západné územie naspäť. Po vpáde nacistických vojsk do Sovietskeho zväzu bolo Bielorusko rýchlo okupované. V rozsiahlom kotli medzi Minskom a Barysavom Nemci zajali asi 250 000 sovietskych vojakov. Veľké množstvo sovietskych vojakov sa v zalesnenom teréne rozptýlilo a vyhýbalo sa zajatiu. Do roku 1944 tu vzniklo veľké množstvo partizánskych skupín. Nacisti rozpútali voči partizánom a bieloruskému obyvateľstvu kruté represálie. Počas vojny bolo čiastočne alebo úplne vypálených 5295 bieloruských obcí (z celkového počtu 9200). Počas okupácie zahynulo alebo bolo nezvestných 2 230 000 ľudí (asi štvrtina z pôvodných 8 910 000 ľudí, žijúcich na území v roku 1939). Symbolom krutého nacistického teroru sa stala obec Chatyň, ktorú nacisti vypálili a pripravili o život brutálnym spôsobom aj takmer všetkých jej obyvateľov. Krajina bola oslobodená počas operácie Bagration v lete 1944.

27. júna 1990 vyhlásilo Bielorusko svoju zvrchovanosť a v dôsledku rozpadu ZSSR nakoniec 25. augusta 1991 aj plnú samostatnosť.

## Galéria

Súbor:BNR (Ruthienie Blanche) Map 1918.jpg|Samostatná Bieloruská ľudová republika roku 1918
Súbor:Karta över de europeiska delarna av Sovjetunionen på 1920-talet.jpg|Bieloruská SSR roku 1926


## Pozri aj
* Bielorusko
* Dejiny Bieloruska
* Sovietsky zväz

## Iné projekty

## Zdroj
* 

Kategória:Dejiny Bieloruska
Kategória:Republiky Sovietskeho zväzu
Konzervatívna strana (Česko)

**Konzervatívna strana** (skratka **KONS**, po česky *Konzervativní strana*) je česká pravicová politická strana hlásiaca sa ku konzervativizmu ak hodnotám západnej kresťanskej civilizácie. Predsedom je Ing. Jan Mikulecký. 

Konzervatívna strana bola zaregistrovaná 16. marca 1990. V roku 2001 došlo k jej zlúčenie so Stranou konzervatívny zmluvy, ktorú založili členovia Pravé frakcie ODA (Viktor Dobala, Čestmír Hofhanzl, Roman Joch, Daniel Korte, Ivan Mašek, Jaromír Žegklitz). V súčasnosti sa strana sústredí na komunálnu politiku.

## Program

Medzi svojimi cieľmi uvádza strana napríklad návrat etiky do politiky, potrestanie konkrétnych vinníkov zločinov komunistickej totalitnej éry, zavedenie rovnej dane z príjmu, zrušenie niektorých daní (napr. dedičské), vrátenie protiprávne zadržiavaného majetku pôvodným vlastníkom, zrušenie neadekvátnych sociálnych výhod, reformu dôchodkového systému , zlepšenie postavenia tradičnej rodiny v spoločnosti a právo bezúhonných občanov vlastniť strelné zbrane. Konzervatívna strana podporuje vojenskú a politickú prítomnosť USA v Európe - preto napríklad súhlasí s výstavbou amerického obranného radaru na území Česka.

V zahraničnej politike chce podporovať alternatívy k federalistickým trendom v EÚ, pritom za nutnú podmienku dobrej európskej politiky považuje posilňovanie transatlantickej väzby a presadzovanie tradičných európskych hodnôt.

## Externé odkazy
* oficiálna stránka KONS

Kategória:Politické strany v Česku
Darko Tofiloski

**Darko Tofiloski** (* 13. január 1986) je macedónsky futbalový brankár. V súčasnosti hrá za FK Pobeda Prilep.

## Kariéra
### Klubová
Darko Tofiloski je odchovancom prilepského futbalu. V roku 2005 hral s tímom FK Pobeda Prilep UEFA Intertoto Cup. V roku 2009 bol obvinený ako jeden z mnohých futbalistov zapletených do európskeho stávkového škandálu, no kvôli nedostatku dôkazov bolo vyšetrovanie pozastavené. V marci 2010 bol tímom Schaffhausen prepustený a angažmán našiel v košickom tíme MFK Košice, kde hral do leta 2015. Nasledoval prestup do MFK Ružomberok, kde podpísal ročnú zmluvu.

### Reprezentačná
V európskych mládežníckých zápasoch hrával v rokoch 2006, 2007 a 2009.

## Referencie

## Externé odkazy
* Darko Tofiloski  na mfkkosice.sk

Kategória:Hráči MFK Košice
Kategória:Hráči MFK Ružomberok
Kategória:Hráči FK DAC 1904 Dunajská Streda
Kategória:Severomacedónski futbalisti
Partizán Bardejov

**Partizán Bardejov** je slovenský futbalový tím pôsobiaci v Bardejove. Založený bol v roku 1922.

## História
Prvý bardejovský futbalový klub bol založený 12. februára 1922. Išlo o BSC Bardejov, ktorý hrával na ihrisku pri starej píle. Až v roku 1966 sa presťahoval na súčasný Mestský štadión Bardejov. Rokmi sa menil aj názov klubu:
#1932 – ŠK Bardejov
#1949 – Sokol OSK Bardejov
#1951 – Sokol ČSSZ Bardejov
#1953 – Slavoj Bardejov
#1962 – TJ Partizán Bardejov
#1992 – BSC JAS Bardejov
#2001 – BŠK Bardejov
#2005 – MFK Bardejov
#2008- Partizán Bardejov

V súčasnosti sa klub oficiálne volá ŠK Partizán Bardejov.

### Najväčšie úspechy
Najväčším úspechom klubu bol postup do najvyššej slovenskej súťaže v ročníku 1993/94 a účinkovanie v nej až do roku 1999. Ďalším úspešným obdobím je rok 1961 a postup do celoštátnej druhej najvyššej súťaže v Československu.

### Najznámejší hráči a tréneri

* Ján Chavkoneskôr hráč I.ČsŠK Bratislava a FC Palermo
* Jozef Bombačeskoslovenský reprezentant, účastník MS v Čile a bývalý hráč Tatrana Prešov, RH Brno a VSS Košice
* Mikuláš Komanickýbývalý hráč, aj tréner Bardejova, nastúpil za československú reprezentáciu, dlhoročný hráč Tatrana Prešov
* Bohumil Andrejkobývalý futbalitsta VSS/ZŤS Košice a futbalový tréner
* Marián Ľalíkbývalý hráč Sparty Praha, Interu Bratislava, Dukly Banská Bystrica, 1. FC Košice, pôsobil tiež v Grécku a Turecku.
* Marián Kurtybronzový so Slovenským výberom s Majstrovstiev Európy do 19 rokov v roku 2002, kariéru predčasne ukončil pre zdravotné problémy
* Jozef Bubenkobývalý hráč aj tréner Bardejova, s Interom Bratislava získal 2 tituly v slovenskej najvyššej súťaži, trénoval aj slovenskú reprezentáciu do 21 rokov

## Pôsobenie v slovenských súťažiach
Od svojho vzniku hral vtedajší BSC Bardejov regionálne súťaže. V roku 1948 postúpil do východoslovenskej divízie a v roku 1961 do druhej slovenskej futbalovej ligy, kde hrával dlhé roky. Po odchode sponzora BSC tím upadal a klesol do tretej slovenskej futbalovej ligy.V sezóne 2009/2010 sa mu podarilo postúpiť do II.ligy – Východ a ako nováčik si počínal výborne, keď až do posledného ligového kola bojoval na diaľku s Podbrezovou o víťazstvo a postup do I.ligy.

## Aktuálna súpiska
Brankári :         Ján Čikoš-Pavličko (1), Richard Gmitter (22), Bartolomej Majerník (26)

Obrancovia :       Dávid Berežný (3), Erik Šuľa (2), Mikita Rocheu (4), Dominik Lukáč (5), Dávid Belunek (6), Emil Haladej (25), Matej Dybala (16)

Záložníci :        Martin Dupkala (7), Michal Grohoľ (8),  Emmanuel Sarki (11), Mkhanyiseli Siwahla (14), Peter Lipták (17), Peter Katona (20), Michal Horodník (21)   

Útočníci :         Marko Milunović (19), Ján Staško (10), Romulo Silva Santos (9), Róbert Stchura (13) 

## Referencie

## Externé odkazy
*Oficiálna stránka 

Bardejov
Kategória:Šport v Bardejove
Kategória:Futbalové kluby založené v 1922
FK Slovan Nemšová

**FK Slovan Nemšová** alebo **FKS Nemšová** je slovenský futbalový klub pôsobiaci v Nemšovej. Založený bol roku 1928. V ročníku 2014/2015 hrá klub III. ligu - Západ. Trénerom klubu je Branislav Ďuriš.

## Slávni hráči
* Peter Ďuriš
* Martin Fabuš

## Externé odkazy

* Peter Ďuriš napokon zakotvil v Nemšovej
* Fabuš predčasne skončil v Chorzówe


Nemšová
Saracén

[thumb|Saracénsky ''Obchodník s kožušinami v Káhire,'' olejomaľba, [Jean-Léon Gérôme, 1869]]

**Saracén** je stredoveký európsky názov pre Turka či Araba, no najmä moslima.

## Etymológia
Etymológiu pojmu sa dosiaľ nepodarilo spoľahlivo preukázať. Rozšírený je názor, že pojem je odvodený z gréckeho *Sarakenoi*, čo bol grécky názov pre divoký arabský kmeň Sarakov. Názov sa potom mal časom rozšíriť aj do latinčiny a postupne svojim význam zahrnul aj ďalšie arabské kmene.

Vďaka križiakom a Byzantíncom sa pojem rozšíril do západnej Európy, kde bol dlhú dobu používaný.

## Iné projekty

## Externé odkazy
* Heslo Saracén v encykloédii Britannica

## Zdroj

Kategória:Dejiny islamu
Kategória:Arabi
Jana Francúzska (1464)

**Jana Francúzska** (; * 23. apríl 1464, Nogent-le-Roi, Francúzsko – † 4. február 1505, Bourges) bola francúzska kráľovná ako manželka Ľudovíta XII.

## Život
Jana bola dcéra Ľudovíta XI. a jeho druhej manželky Šarloty Savojskej. Pravdepodobne sa narodila fyzicky postihnutá, čo nezabránilo jej otcovi v politických machináciách. Osirelého Ľudovíta Orleánskeho prinútil k svadbe s Janou. Predpokladal, že Jana nikdy neporodí vlády schopného syna a koruna zdedí orleánske majetky. 

Svadba dvanásťročnej Jany a štrnásťročného orleánskeho vojvodu sa uskutočnila 8. septembra 1476. Ľudovít XI. správne predpokladal, že jeho dcéra manželovi nikdy nedá dediča. Nemohol ale vedieť, že jeho vlastný syn, kráľ Karol, v roku 1498 nešťastnou náhodou narazí hlavou do trámu a na následky zranenia zomrie bezdetný. Trón tak prešiel na Ľudovíta Orleánskeho, manžela postihnutej Jany.

Ľudovít dal ešte v roku 1498 manželstvo s Janou anulovať a 8. januára 1499 sa oženil s Karolovou vdovou Annou Bretónskou. Anna bola držiteľkou Bretónska, ktoré bolo týmto sobášom po mnohých rokoch konečne pripojené k územiu francúzskej koruny. Jane ako kompenzáciu prenechal vojvodstvo Berry.

Zapudená Jana odišla na zámok v Bourges a roku 1500 za podpory Františka z Paoly založila rád francúzskych anunciátok. Zomrela vo veku štyridsiatich rokov. V roku 1950 bola svätorečená.

## Referencie

## Literatúra
* Gerd Treffer: *Die französischen Königinnen. Von Bertrada bis Marie Antoinette.* Pustet, Regensburg 1996, ISBN 3-7917-1530-5.
* Carsten Woll: *Die Königinnen des hochmittelalterlichen Frankreich.* Steiner, Stuttgart 2002, ISBN 3-515-08113-5.
* Pigaillem Henri: *Jeanne de France.* Pygmalion, 2009 ISBN 978-2-7564-0176-8.

## Iné projekty

## Externé odkazy
* Životopis
* Ecce Homo - Jana Francúzska

## Zdroj

Kategória:Valoisovci
Kategória:Kráľovské manželky Francúzska
Kategória:Francúzski katolícki svätci
Kategória:Kanonizovaní Piom XII.
Kategória:Blahorečení Benediktom XIV.
Kategória:Katolícki svätci majúci sviatok 4. februára
Pyrenoid

[thumb|Riasa z rodu ''[Cosmarium* so štyrmi okrúhlymi pyrenoidmi]]

*'Pyrenoid*' (gr. *pyrén* - kôstka, *eídos* - forma, tvar) je v bunkovej [[biológia|biológii]] stredisko fixácie [[oxid uhličitý|oxidu uhličitého]] v [[chloroplast|chloroplastoch]] [[riasy|rias]] (*Algae*) a [[rožteky|rožtekov]] (*Anthoceros*) 



. 
Pyrenoid je sférická bielkovinová štruktúra s rozmermi 1,5 - 2[[mikrometer|μm]] 
. 
Nie je to membránou ohraničená [[organela]], ale špecializovaná oblasť [[plastid|plastidu]], ktorá obsahuje vysoké hladiny karboxylázy/oxygenázy ribulózo-1,5-bisfosfátu ([[RuBisCo]]).

U [[Euglenophyta|*Euglén'']] sa v okolí pyrenoidov často ukladajú prstencovité zrná paramylonu, polysacharidu stavbou pripominajúceho škrob. V chloroplaste môže byť jeden alebo niekoľko pyrenoidov. Majú schopnosť silného lomu svetla.

Pyrenoidy nenachádzame u vyšších rastlín a uvažuje sa, že pomalšia rýchlosť difúzie oxidu uhličitého vo vode v porovnaní so vzduchom (1:1000) zvýhodňuje ich prítomnosť v týchto malých ponorených organizmoch.

## Referencie

## Zdroj
* 
* 

Kategória:Rastlinná bunka
Andalúzsky kôň

náhľad|Andalúzsky kôň
**Andalúzsky kôň** je plemeno koňa domáceho. Patrí medzi teplokrvníky. Najvýraznejší vplyv na jeho vznik mali arabské kone.

## Dejiny
Kone boli do Španielska dovážane z východného Stredomoria, od germánskych kmeňov a potom s inváziou moslimov. Andalúzsky kôň pochádza zo slnkom vysušovaných oblastí južného Španielska, Andalúzie. V 16. storočí sa stal obľúbeným jazdeckým koňom európskych panovníkov a významných jazdeckých majstrov, vrátane Angličana Williama Cavendisha, vojvodu z Newcastle. Priamym potomkom Andalúzského koňa je lipican a k ďalším európskym plemenám ovplyvneným andalúzskou krvou patrí frederiksborský, frízsky a connemarský kôň.
 
O prežitie andalúzského koňa v priebehu storočí sa zaslúžili mníšske rády, predovšetkým rád kartuziánov. Kartuziáni sa snažili zachovať čistou línií chovu, preto ich kone dosahovali tých najvyšších kvalít.

## Popis plemena
Je vysoký 155 až 160 cm, s výraznou hlavou, často s ľahkým klabonosom, dlhá hriva a chvost, silný ľahko klenutý krk, chvost nízko nasadený a nesený, farba biela s prímesami, len vzácne čierna, častejšie sú hnedáci.

## Chov a využitie
Hlavné chovateľské strediská sú Sevilla, Córdoba a Jerez de la Frontera. Je využívaný pre drezúru - španielsku školu, pre koridu, ale tiež pre kočiare aj zháňanie dobytka, rekreácie, parkúr (skokové súťaže)

## Zaujímavosti
Andalúzský kôň mal značný vplyv na chov mnohých známych plemien. Blízko príbuzní sú mu napr. Lusitánský kôň, Alter-real, Lipicani, Starokladrubáci aj niekoľko nemeckých plemien. O prežitie v priebehu stáročí, ktoré zahrňovali aj niektoré veľmi rušné obdobia, sa starali mníšske rády predovšetkým kartuziáni. V neistých dobách ukrývali kone vo vzdialených kláštoroch, aby boli v bezpečí. Kartuziáni sa snažili zachovať čistotu línie a dôsledne šľachtili zvieratá vysokej kvality. Andalúzan má hrdú chôdzu, je atletický, aj keď nie je rýchly a má láskavú a priateľskú povahu.

## Referencie

*

## Iné projekty

Kategória:Plemená koní
Levočská Dolina

**Levočská Dolina** je mestská časť mesta Levoča.  Táto mestská časť je ľudovo nazývaná jednoducho *Dolina*. V minulosti bola samostatnou obcou a svojím spôsobom ju jej obyvatelia považujú za dedinu.

Z historického hľadiska sa v tejto dedine v predminulom storočí ťažila nejaká ruda (spomínali najstarší obyvatelia) - pozostatok bývalej bane (diera) sa dá ešte stále identifikovať v priľahlom kopci v lese, pričom z tejto časti vyteká aj malý prameň vody, ktorý sa v silnom daždi mení na malý potôčik. Neďaleko Levočskej Doliny sa nachádzajú Levočské kúpele, v ktorých vraj bola svojho času drôtovňa a malá vodná elektráreň. 

V Levočskej Doline vraj bola aj garbiareň . V minulom storočí mala Levočská Dolina aj svoju školu a kultúrny dom.

Veľa domov stojacích na konci územia svojho času postavili bývalé Vojenské lesy ako majetky pre svojich zamestnancov. V súčasnosti sa v Levočskej Doline nachádza lyžiarsky vlek a budujú sa wellness centrá.

## Referencie

Kategória:Levoča
Kategória:Mestské časti na Slovensku
Kategória:Slovenské obce zaniknuté zlúčením
Terezianum

**Terezianum** môže byť:

* niekdajší palác uhorského miestodržiteľa na Bratislavskom hrade, pozri Terezianum (Bratislava)
* názov prestížnej školy vo Viedni, založenej Máriou Teréziou, pozri Theresianum
* názov vojenskej školy vo Viedenskom Novom Meste, pozri Tereziánska vojenská akadémia
Eurosong (Slovensko)

***Eurosong*** je názov slovenského výberového kola do speváckej súťaže Eurovision Song Contest. Súťaž  na Slovensku pod týmto názvom existuje od roku 2009. Pred Eurosongom bola výberovým kolom Slovenska Bratislavská lýra.

## Víťazi

## Súvisiace články
* Slovensko na Eurovision Song Contest
* Slovensko na Eurovision Song Contest 2010

Kategória:Veľká cena Eurovízie
Kategória:Hudba na Slovensku
Štiavnica (vrch)

**Štiavnica** () je druhý najvyšší vrch Nízkych Tatier. Nachádza sa v najvýchodnejšej časti centrálneho úseku hlavného hrebeňa, ktorý sa tu stáča na juhovýchod a Ďumbierskym sedlom prechádza do masívu *Králičky*. Leží približne  severne od Brezna, na území Národného parku Nízke Tatry. 

## Poloha
Nachádza sa v centrálnej, najvyššej časti pohoria, v geomorfologickom podcelku Ďumbierske Tatry a jej časti Ďumbier. Leží priamo vo východnej časti masívu Ďumbiera, severne od Chaty generála Milana Rastislava Štefánika. Patrí do Žilinského kraja, okresu Liptovský Mikuláš a katastrálneho územia obce Liptovský Ján. Najbližším vrchom je západne ležiaci Ďumbier (), na severe susedí Ludárova hoľa () a na juhovýchode vrch Besná (). 

## Opis
Štiavnica rovnako ako Ďumbier sa na severe javí ako mohutný vysokohorský masív s  vysokými stenami. Miernejšie južné svahy pokrýva pole žulových balvanov. Vrch tvorí východný koniec hrebeňa Ďumbierskych Tatier, pričom hlavná turistická hrebeňovka vedie z Krúpovho sedla ku Chate generála Milana Rastislava Štefánika, ležiacej na južnom úpätí vrchu. Severné svahy odvodňuje Ludárov potok, na južných svahoch pramení Štiavnica, obtekajúca masív východným smerom a putujúca na sever do Váhu. 

### Výhľady
Z vrcholu Štiavnice je veľmi dobrý kruhový rozhľad na mnohé pohoria stredného a severného Slovenska. Skalnatá vrcholová časť umožňuje výhľad na mnohé nízkotatranské vrchy, predovšetkým v strednej a východnej časti pohoria. Jedinečný je výhľad na Tatry, veľmi dobre pozorovateľné sú tiež Chočské vrchy, Poľana, Veporské a Stolické vrchy. Pri vhodných podmienkach je nezriedka pozorovateľná časť Oravských Beskýd s Pilskom, Oravská Magura, Krivánska Fatra, Vtáčnik, Sitno či Kékes v Maďarsku.

## Prístup
Na vrchol nevedú značkované chodníky a najľahší prístup je po hrebeni z Ďumbiera. Celý vrch je súčasťou Νárodnej prírodnej rezervácie Ďumbier.

## Referencie

## Pozri aj
* Nízke Tatry
* Národný park Nízke Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Dvojtisícovky na Slovensku
Kategória:Vrchy v okrese Liptovský Mikuláš
Horská záchranná služba

**Horská záchranná služba (HZS)** je horská služba pôsobiaca na území Slovenska. HZS je štátna rozpočtová organizácia Ministerstva vnútra SR, jej sídlo je v meste Vysoké Tatry. Činnosť HZS je riadená zákonom č. 544/2002. V roku 2011 v HZS pôsobilo 104 záchranárov.

## Činnosť
Podľa údajov z Výročnej správy z roku 2011 Horská záchranná služba počas zasahovala v 588 prípadoch. Oproti roku 2010 je to nárast o 7,8%. Zo šiestich oblastných stredísk bolo najzaťaženejšie oblastné stredisko Vysoké Tatry, ktoré uskutočnilo 234 zásahov. Najčastejším dôvodom zásahov bola v 309 prípadoch turistika. V rámci prevencie HZS tiež obhospodaruje 197,5 kilometrov (2650 kusov) tyčového značenia a kontrola 2,082 km reťazí.

## Organizačné delenie
[thumb|Stredisko Tatranskej horskej služby v [Starý Smokovec|Starom Smokovci]]
Organizačne sa HZS člení na:
* riaditeľstvo Horskej záchrannej služby v Hornom Smokovci
* oblastné strediská Horskej záchrannej služby
** OS HZS Vysoké Tatry v Starom Smokovci
** OS HZS Nízke Tatry-Jasná v Demänovskej Doline
** OS HZS Nízke Tatry-Tále v Bystrej
** OS HZS Západné Tatry-Žiarska v Smrečanoch
** OS HZS Západné Tatry-Zverovka v Zuberci
** OS HZS Malá Fatra vo Vrátnej doline (Terchová)
** OS HZS Malá Fatra-Stredné Beskydy v Dolnom Kubíne
** OS HZS Veľká Fatra v Mišútoch (Donovaly)
** OS HZS Slovenský raj na Čingove

* iné pracoviská Horskej záchrannej služby
** operačné stredisko tiesňového volania
** školiace stredisko v Bystrej
** Stredisko lavínovej prevencie HZS-Jasná v Demänovskej Doline
** ekonomická skupina
** prevádzková skupina

## Spolupráca
Horská záchranná služba spolupracuje s rezortnými partnermi: s Hasičským a záchranným zborom, Policajným zborom, Letkou Ministerstva vnútra, Ozbrojenými silami SR a inými štátnymi organizáciami. Medzi partnerov HZS patrí tiež s dobrovoľným občianskym združením Horská služba na Slovensku. Z 588 zásahov bolo 141, alebo 23,9% spoločných s dobrovoľníckymi organizáciami. HZS tiež spolupracuje s poľskou organizáciou horskej služby Tatrzańskie Ochotnicze Pogotowie Ratunkowe.

## Referencie

## Externé odkazy
* Oficiálna stránka Horskej záchrannej služby

Kategória:Ministerstvo vnútra Slovenskej republiky
Kategória:Integrovaný záchranný systém
Kategória:Rozpočtové organizácie na Slovensku